Съобщение за медиите:

**Включете се в Дните на отворените данни на ЕС през 2021 г. и помогнете за оформянето на нашето цифрово бъдеще**



**Участвайте в първото издание на Дните на отворените данни на ЕС през 2021 г. на 23—25 ноември 2021 г. Това уникално събитие ще послужи като център за знания, като ще донесе ползи от свободнодостъпнитеданнина публичния сектор на ЕС и чрез него на хората и бизнеса. Вдъхновете се и открийте най-новите тенденции и най-иновативните решения!**

**Тази изцяло онлайн проява ще започне с EU DataViz 2021—конференция за отворените данни и визуализацията на данни на 23—24 ноември. Тя ще приключи с финала на EU Datathon, годишния конкурс за отворени данни, на 25 ноември.**

**Включете се в Дните на отворените данни на ЕС през 2021 г. и помогнете за оформянето на нашето цифрово бъдеще**

**Лектори на EU DataViz 2021**

Търсим лектори, които да помогнат за оформянето на подходяща програма на конференцията. Вие сте експерт по свободнодостъпните данни и/или визуализация на данни? Приканваме ви да споделяте вашите идеи, успешни проекти и добри практики, които могат да бъдат осъществени в контекста на публичния сектор в ЕС.

Приветстваме предложения от цял свят и от всички сектори: академичните среди, частния сектор, журналистите, специалистите по визуализация на данни на свободна практика, институциите на ЕС, националните публични администрации и др. За повече информация посетете [уебсайта на EU DataViz](https://op.europa.eu/en/web/eudataviz).

Изпратете предложението си до 21 май 2021 г. [тук](https://survey.alchemer.eu/s3/90321567/DataViz-submission-form).

**Състезавайте се в EU Datathon през 2021 г.**

Предложете вашата идея за приложение, основано на свободно достъпни данни, и се състезавайте за дял от наградния фонд в размер на 99 000 евро. Покажете защо отворените данни са ценни и как могат да бъдат използвани за решения, свързани с приоритетите на Европейската комисия. Приветстваме идеи от ентусиасти в областта на данните от целия свят.   
   
За повече информация вижте [правилата на конкурса](https://op.europa.eu/en/web/eudatathon), а за да участвате, изпратете вашето предложение за приложение до 21 май 2021 г. [тук](https://ec.europa.eu/eusurvey/runner/EU-Datathon-2021-project-descriptions).

**Следвайте ни за повече информация**

Дните на отворените данни на ЕС се организират от Службата за публикации на Европейския съюз с подкрепата на програмата ISA2. Научете повече на [уебсайта на Дните на отворените данни на ЕС](https://op.europa.eu/euopendatadays) и следете съобщенията в Twitter [@EU\_opendata](https://twitter.com/EU_opendata?ref_src=twsrc%5egoogle|twcamp%5eserp|twgr%5eauthor).

